Projekts

**LATVIAS REPUBLIKAS MINISTRU KABINETA**

 **SĒDES PROTOKOLLĒMUMS**

### Rīgā Nr. 2017. gada \_\_\_\_\_\_\_\_

…..§

**Par informatīvo ziņojumu “Par turpmāko rīcību jaunas radioaktīvo atkritumu tvertnes un ilgtermiņa glabātavas būvprojekta izstrādei un būvniecībai, kā arī šim mērķim nepieciešamo finansējumu”**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(…)

1. Pieņemt zināšanai vides aizsardzības un reģionālās attīstības ministra iesniegto informatīvo ziņojumu.

2. Atļaut Vides aizsardzības un reģionālās attīstības ministrijai veikt valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" (turpmāk - sabiedrība) pamatkapitāla palielināšanu, ieguldot tajā 2017. gadā paredzētos valsts budžeta līdzekļus jaunas radioaktīvo atkritumu tvertnes un ilgtermiņa glabātavas būvniecībai un Salaspils kodolreaktora likvidēšanai 1 847 402 *euro* apmērā, lai nodrošinātu jaunas radioaktīvo atkritumu tvertnes un ilgtermiņa glabātavas būvniecību un Salaspils kodolreaktora likvidēšanu. Ieguldījumus pamatkapitālā neizmantot līdz turpmākam Ministru kabineta lēmumam.

3. Vides aizsardzības un reģionālās attīstības ministrijai normatīvajos aktos noteiktajā kārtībā iesniegt Finanšu ministrijā apropriācijas pārdales pieprasījumu sabiedrības pamatkapitāla palielināšanas nodrošināšanai šī protokollēmuma 2. punktā noteiktajā apmērā.

4. Vides aizsardzības un reģionālās attīstības ministrijai pēc atkārtota iepirkuma “Jaunas radioaktīvo atkritumu tvertnes un ilgtermiņa glabātavas būvprojekta izstrāde un būvniecība radioaktīvo atkritumu glabātavā “Radons”” veikšanas informēt Ministru kabinetu par iepirkuma aktuālajām izmaksām. Gadījumā, ja izmaksas pārsniegs šim mērķim pieejamo finansējumu, lūgt Ministru kabinetam atļauju izmantot Salaspils kodolreaktora likvidēšanai paredzēto finansējumu jaunas radioaktīvo atkritumu tvertnes un ilgtermiņa glabātavas būvprojekta izstrādei un būvniecībai.

Ministru prezidents M.Kučinskis

# Valsts kancelejas direktors J. Citskovskis